**Прилог 2**

**Информација о потребној техничкој документацији за примену мера побољшања енергетске ефикасности и законској регулативи по којој се изводе мере енергетске санације ( попуњава ЈЛС – Комисија за реализацију мера енергетске санације уз помоћ органа надлежног за грађевинске послове )**

За реализацију мера енергетске санације, уколико је овим прилогом предвиђено, потребно је у оквиру пријаве доставити понуду за израду техничке документације наведене у наставку:

**1) замена спољних прозора и врата и других транспарентних елемената термичког омотача**

Ова мера се реализује на основу Закона о планирању и изградњи по чл.144.

Ова врста радова спада у **текуће одржавање и није потребна израда техничке документације**;

**2) постављања термичке изолације спољних зидова, подова на тлу и осталих делова термичког омотача према негрејаном простору.**

Ова мера се реализује на основу решења по чл.145. Закона о планирању и изградњи;

Радови се изводе према **техничком опису, попису радова и елаборату енергетске ефикасности**;

**3) постављања термичке изолације испод кровног покривача или таванице**

Ова мера се реализује на основу Закона о планирању и изградњи по чл.144.

Ова врста радова спада у **текуће одржавање и није потребна израда техничке документације**;

**4) замене постојећег грејача простора на чврсто гориво (котао или пећ) ефикаснијим котлом на биомасу**

Ова мера се реализује на основуч чл.144. Закона о планирању и изградњи;

За ову врсту радова **није потребна израда техничке документације**;

**5) уградња топлотних пумпи.**

Ова мера се реализује на основуч чл.144. Закона о планирању и изградњи;

За ову врсту радова **није потребна израда техничке документације**,уколико је у питању уградња топлотних пумпи ваздух-ваздух или ваздух-вода.Уколико је у питању уградња топлотне пумпе вода-вода или земља -вода ова мера се реализује на основу решења по чл.145. Закона о планирању и изградњи, а **радови се изводе према техничком опису и попису радова;**

**6) замене постојеће или уградња нове цевне мреже, грејних тела и пратећег прибора.**

Ова мера се реализује на основу чл.144. Закона о планирању и изградњи;

За ову врсту радова **није потребна израда техничке документације**;

**7) уградња соларних колектора у инсталацију за централну припрему потрошне топле воде.**

Ова мера се реализује на основу чл.144.Закона о планирању и зградњи;

**За ову врсту радова није потребна теxничка документација**;

**8) уградња соларних панела и пратеће инсталације за производњу електричне енергије за сопствене потребе**

**За ову врсту радова није потребно прибављати акт надлежног органа (није потребна техничка документација).**